
„Cu privire la amalgamarea voluntară a unităților administrativ-teritoriale   comuna Lencăuţi, satul Gîrbova,  satul  Bîrnova şi satul  Naslavcea”.

În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023,  unitățile administrativ-teritoriale nominalizate mai sus, au continuitate teritorială, populația UAT amalgamate constituie 3 846 de locuitori, conform datelor oficiale privind populația, furnizate de Biroul Național de Statistică.
Centrul administrativ al primăriei nou-create, a fost stabilit conform metodologiei de amalgamare voluntară  și urmează a fi în satul  Bîrnova, raionul Ocnița,  care  are  cel mai mare   număr de  locuitori,  cele mai  mari  venituri proprii,   rețea de apă potabilă, serviciu de colectare a deșeurilor  solide, toate drumurile sunt pietruite, are instituție de învățământ preșcolar și   gimanzial, oficiu al medicilor de familie, având în vedere avizul Comisiei de specialitate pentru activităţi economico-financiare,  consiliul local   Lencăuţi,


DECIDE: 
1. Se aprobă amalgamarea voluntară a unităților administrativ-teritoriale:
 comuna    Lencăuţi, raionul Ocniţa  
 satul  Gîrbova, raionul Ocniţa
 satul Bîrnova, raionul Oniţa
 satul Naslavcea, raionul Ocniţa.

0. Se pune în sarcina dlui  Bairac Stanislav, primarul  comunei,  transmiterea deciziei de amalgamare voluntară și documentele aferente aprobate de consiliul local către Primăria satului  Bîrnova, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară. 
3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria  Edineţ  sediul Ocniţa, situată  pe adresa 7101,  or.  Ocniţa, str. Burebista 47. 

